hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu hu en hu en hu hu hu hu en hu hu de hu hu hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Igazságos döntetlen – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Hatvan percig szoros mérkőzést játszottunk a szigetszentmiklósiakkal, egy árnyalatnyival jobb második félidőnek köszönhetően igazságos eredmény született.
A mérkőzést a Paár, Győri-Dani, Mátés, Ásványi, Sövegjártó, Pápai sorral kezdte csapatunk, a kapuban Décsivel. Első találatunkat Sövegjártó szerezte, majd labdaszerzését követően Ásványi szerzett lerohanásból gólt (4. perc 1-2). Hétméteresből Mátés is gólt szerzett a 8. percben, ezzel már három gólos előnyre tettünk szert (2-5). Egészen a 12. percig tartottuk három gólos előnyünket, ekkor Molnár kapott kettő perces kiállítást. Emberhátrányunkban a hazaiak felzárkóztak egy gólra, a 15. percben pedig már 7-7-et mutatott az eredményjelző. Két eredménytelen kapura lövésünkből is gyorsan indult ellenfelünk, ezekkel a ziccerekből szerzett gólokkal pedig pillanatok alatt átvették a vezetést is (16. perc 9-7). Azonnal időt is kért Kovácsovics László, majd Czene érkezett friss emberként a pályára. Nyolcadik találatunkat meg is szerezte, azonban még mindig hátrányban voltunk és sorozatosan könnyű gólokat kaptunk (19. perc 10-8). A következő percekben is nehezen tudott csapatunk gólokat szerezni, Mátés és Barnyák voltak eredményesek, így a 25. percben 15-11 volt az állás. A védekezésünk ennyi idő alatt sem rendeződött, ráadásul Goór a 27. percben másodszor is kettő perces kiállítást kapott. Emberhátrányból Paár volt eredményes, majd az utolsó percben mi kerültünk előnybe, melyből Pápai rögtön gólt is szerzett (30. perc 17-14). Az utolsó másodpercekben Czene még labdát szerzett, így üres kapus góllal fejeztük be a félidőt. Félidei eredmény: 17-15.
A második játékrészre a Paár, Vékony, Mátés, Goór, Sövegjártó, Pápai sort küldte pályára vezetőedzőnk, a kapuban Kováccsal. Kovács rögtön egy védéssel kezdte a mérkőzést, melyet Mátés gólja követett (33. perc 18-16). Goór megkapta harmadik kiállítását is a 33. percben, de emberhátrányból ismét eredményes volt Mátés, ezzel tartani tudtuk kétgólos hátrányunkat. Egy gólra zárkóztunk Vékony egész pályás góljával miután emberelőnybe kerültünk, majd Pápai találatával már egálban voltak a csapatok (39. perc 21-21). Hamarosan ismét kettő percig hátrányba kerültünk, ezúttal Győri-Dani kényszerült a kispadra. Ez alatt az idő alatt mindössze egy gólt szerzett a Szigetszentmiklós csapata (42. perc 23-22). A 46. percbe lépve Czene találatával egyenlítettünk (24-24), a vezetést azonban nem adta ki a kezéből ellenfelünk. Két kapott gólra két lőtt góllal válaszoltunk és nem engedtük, hogy jobban meglépjenek a hazaiak (50. perc 26-26). Ekkor ismét a saját dolgunkat nehezítettük meg, Herkovits kapott kettőperces kiállítást az 50. percben. Emberhátrányban, több mint 35 percnyi játékot követően vettük magunkhoz ismét a vezetést, Paár góljával már 26-27 volt az eredmény. A hazaiak időt is kértek azonnal, mely jó hatással volt játékukra, három perc múlva ismét Szigetszentmiklósi előny volt. Emberelőnybe kerültünk az 55. percben, ám ezúttal nem tudtunk élni a lehetőséggel, sőt az 57. percben ellenfelünk ismét kétgólos előnyben volt. Kovácsovis László időkérését követően 7-6 elleni játékkal leptük meg ellenfelünket, ami eredményesnek bizonyult, két Pápai és egy Paár találattal a végeredmény: 31-31.
Kovácsovics László: „Az előző mérkőzéshez képest mintha egy másik csapat védekezett volna a kapunk előtt.Ez a kitűzött céljainkhoz kevés lesz.”
Szigetszentmiklósi KSK – AGROFEED ETO-UNI Győr   31 – 31  /17-15/
Agrofeed ETO-UNI Győr: Décsi, Kovács, Molnár, Győri-Dani, Goór, Pápai 4, Barnyák 1, Vékony 1, Ásványi 3, Czene 6, Sövegjártó 2, Hős-Nagy, Mátés 8, Paár 6, Herkovits
NBI/B férfi felnőtt Nyugat – alapszakasz
AGROFEED ETO-UNI Győr – Százhalombattai KE
helyszín: Magvassy Mihály Sportcsarnok
Turi Edina által|2022-01-28T20:12:02+00:002022.01.28.|NB/I B.|0 hozzászólás
Oszd meg, válassz platformot!
About the Author: Turi Edina
Beharangozó: Optimum Solar-Békési FKC – AGROFEED ETO-UNI Győr
Beharangozó: Optimum Solar-Békési FKC – AGROFEED ETO-UNI Győr
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT